1. ***OPREDELITEV SOCIOLOGIJE***
   1. ***PREDMET SPOZNAVANJA***

* Znanstvene discipline proučujejo določen problem, ki je lahko enak, razlikuje jih vidik (značilen predmet proučevanja), način zastavitve vprašanja, sociološki pristop (način proučevanja). Zanj je značilno proučevanje družbenega življenja in družbenih skupin.
* Kot znanstvena veda se osredotoča na proučevanje pojavov in procesov v sodobni družbi.
* Sociologija je znanost ali veda, ki se sistematično ukvarja s proučevanjem družbe, družbenega življenja in z življenjem posameznika v družbi. Samostojna veda je postala v prvi polovici 19. Stoletja.
* Opredelitev: Je znanost o družbenih skupinah, o družbenih pojavih in oblikah, o družbenih dejstvih in ustanovah, proučuje obnašanje, ki se oblikuje v družbi.
  1. ***SOCIOLOGIJA IN VSAKDANJE SPOZNANJE***
* Predmet proučevanja pri sociologije je preučevanje dela našega vsakdanjika (soočamo se z različnimi ljudmi, institucijami[šola,sodišče], družbenimi vlogami[družinski član,učenec], …).
* Na podlagi svojih izkušen ter z upoštevanjem vedenja v neki družbi (ki ga prevzemamo do drugih ljudi v družbi) si izoblikujemo predstave in stališča o posameznih družbenih pojavih, procesih, dogajanju, odnosu.
* Alfred Schutz: razlikuje med 2 vrstama pomenov: nekateri pomeni so del vsakdanjega življenja in so samoumevni, drugi pomeni so nam neznani [del druge kulture, preteklosti,…].
* Ko želimo pojasniti kakšne dogodke, uporabljamo pri pojasnjevanju sociološko imaginacijo. To je po Millsovem mnenju intelektualna sposobnost,ki posamezniku omogoči razumevanje pojavov v družbi v kateri živi. Mills izpostavi tudi družbeno pogojenost človekovega vsakdanjega življenja z družbo, saj v ozadju osebnih izkušenj delujejo tudi družbene in zgodovinske okoliščine oz. celotna struktura neke družbe. [brezposelnost: 1. lenost, 2 po vojni ni služb].
* Omogoča nam razumevanje širšega družbenega okolja in značilnosti zgodovinskega obdobja v katerem je nek posameznik z problemom [brezposelni: Dr. – toda v vojni še vedno brezposelni].
* Kot znanstvena disciplina sistematično in z znanstvenimi metodami proučuje resničnost tistega, kar že vemo. Znanstvena spoznanja se od vsakdanjega (zdravorazumskega) loči po stopnji splošnosti, preverljivosti in sistematičnosti.
  1. ***POJEM DRUŽBE IN DRUŽBENEGA***
* Družba je pojem, ki vključuje sistem nevidnih odnosov in razmerij.
* DRUŽBENE SKUPINE = družina, šola, vrtec, prijatelji, DRUŽBENE ORGANIZACIJE = vzgojno izobraževalne institucije: šole, vrtec.
* DRUŽBENE VLOGE = sin, brat, sošolec, dijak, oče, mati, študent
* DRUŽBENI POJAV= konflikti, razlike v družbi, religije, …
* Sociologom je skupno poudarjanje družbenosti in družbenega življenja.
* Zaradi veliko različnih socioloških pristopov pride v zelo različnem opredeljevanju pojma družbenega in družbe,zato poznamo različna pojasnjevanja razmerja med posameznikom in družbo/ družbeno strukturo. Gre predvsem za vprašanje, kako in do kakšne mere družbena struktura določa in omejuje posameznika, njegovo vedenje in njegove značilnosti in do kakšne mere in kako določeni posamezniki ustvarjajo družbo in njeno strukturo.
  1. ***KLASIKI SOCIOLOGIJE***
* **DURKHEIM**
* Je predstavnik funkcionalizma, deloval je na začetku 20. stoletja;
* Menil, da so predmet sociologije družbena dejstva, ki so neodvisna od človekove zavesti ali volje in zato delujejo nanj kot na nekaj zunanjega. Ta dejstva moramo poučevati kot stvari.
* Družbeni pojavi se oblikujejo kot odnosi med ljudmi, zato se bistvo teh pojavov ne more pojasnjevati z značilnostmi in motivi posameznika.
* V okviru strukturalizma: družbena dejstva so neodvisna od človekove zavesti ali volje in zato deluje nanj nekaj zunanjega… vsak človek mora iti skozi proces socializacije. Durkheim družbo obravnaval na duhovni sferi!
* **WEBER**
* Sociologijo poimenoval kot znanost o družbenem delovanju. Kadar poučujemo delovanje ljudi, moramo razumeti njihove motive in spoznati subjektivne razloge konkretnega delovanja.
* Uvedel je idealne tipe, saj je menil, da je posploševanje zakonitosti mogoče samo v tem okviru. Idealni tipi so miselne konstrukcije, ki v realnem svetu ne obstajajo, vendar v njihovem okviru lahko razložimo bistvene značilnosti in odnose med proučevanimi pojavi.
* **MARX**
* Je deloval v 19. stoletju, govori o konfliktni teoretični perspektivi; imamo različne družbene skupine z različno družbeno močjo.
* Družbene skupine, kjer prihaja do konfliktov, so: verske, politične, medgeneracijske, fantje proti Dekleta
* Paradigma perspektiva/teoretska smer: ko določena teoretska spoznanja močno vplivajo na nadaljnjo, novo raziskovanje
  1. ***SOCIOLOŠKI TEORIJI***
* **FUNKCIONALIZEM**
* v ospredje postavlja družbeno strukturo, ki naj bi v celoti določala značilnosti in delovanje posameznika.
* Za Durkheima je družba pojav posebne vrste, omejen predvsem na duhovno sfero. KOLEKTIVNA ZAVEST: sistem, ki ga sestavlja družba kot celota idej, prepričanj in občutkov, je neodvisen od posameznikov in ima svoje posebno življenje. Meni da so posamezniki v večji meri proizvod skupnega življenja kot pa ga oni sami oblikujejo.
* **SIMBOLIČNI INTERAKCIONIZEM**
* v ospredje postavlja posameznika in njegovo oblikovanje družbenega življenja. Ukvarja se z vprašanjem, kako delujoči posamezniki oblikujejo družbeni svet.
* Posameznik je tisti, ki oblikuje družbo v medsebojnih interakcijah , ne vpliva družba na njega družba njega
  1. ***TEORETIČNE PERSPEKTIVE***
* Poleg predmeta raziskovanja razpolaga tudi z določenim fondom znanstvenih spoznanj.
* Glede na to, kaj naj bi odločilno vplivalo na življenje posameznika, lahko razlikujemo DVA PRISTOPA:
* **STRUKTURALIZEM- STRUKTURALISTIČNI PRISTOP**
* poudarja odločilen pomen družbenih skupin, organizacij, institucij, v katere je posameznik vključen. Posameznik se mora ravnati po pravilih, ki veljajo v skupini, organizaciji, instituciji
* večji pomen družbene skupine, v katere je posameznik vključen
* **INTERPRETATIVNI PRISTOP:**
* posamezniki in posameznice s svojim delovanjem oblikujemo družbo, družbeno strukturo, zato na naše življenje odločilno vplivajo odnosi, družbeni stiki,..
* družbeni stiki/interakcije in razumevanje sveta so tisti, ki nam zaznamujejo življenje in družbo v kateri živimo
* Anthony Giddens je povezoval strukturalizem in interpretativni pristop.
* SOCIOLOŠKA PERSPEKTIVA: je niz idej, ki skušajo razložiti kako družba ali nekateri vidiki družbe delujejo.
* V sociologiji ločimo tri TEORETIČNE PERSPEKTIVE, ki se razlikujejo glede tega, kako dojemajo družbo, kateri družbeni pojavi jih zanimajo.
* **FUNKCIONALIZEM**
* ljudje so morali zaradi življenja v skupnosti oblikovati neke funkcionalne sisteme, odnose in institucije. Zato imajo vsi deli družbe določeno vlogo ali funkcijo, ki prispeva k delovanju in ohranjanju družbe kot celote (šola je institucija, ki prenaša novo znanje na mlajše generacije, )
* značilen predstavnik je ameriški sociolog T. PARSONS
* ukvarja se z vprašanji o strukturiranost družbe ter kako posamezni deli družbe delujejo. Spada med strukturalistične pristope
* **INTERAKCIONIZEM**
* ukvarja se z vprašanji kako ljudje razumejo in razlagajo okoliščine v katerih se nahajajo, kako simboli in načini komunikacije vplivajo na naše razumevanje sveta, kako se naučimo posameznih družbenih vlog in kako se družbene vloge oblikujejo, kako se ljudje v določenih skupinah obnašajo
* predstavnika sta ERVING GOFFMAN in ALFRED SCHUTZ
* **KONFLIKTNA TEORIJA**
* temelji na spoznanju, da imajo različne družbene skupine različno družbeno moč in vpliv. Njihov položaj ni enakovreden, zato prihaja do konfliktov.
* Ukvarja se z vprašanji razporejanja družbene moči in vprašanji družbenih konfliktov.
* Spada med strukturalistične pristope, predstavnik je Karl Marx

1. ***METODOLOGIJA SOCIOLOŠKEGA RAZISKOVANJA***
   1. ***SOCIOLOGIJA KOT ZNANSTVENA DISCIPLINA***

* Vsaka znanstvena disciplina mora izpolniti najmanj naslednje pogoje:
  + imeti opredeljen predmet raziskovanja, torej to kar raziskuje
  + sistematično vključevati dosedanja znanstvena spoznanja, oblikovati fond znanstvenega spoznanja
  + razvijati načine spoznavanja in pridobivanja novih spoznanj, to je metod raziskovanja.
* Vsaka znanstvena disciplina ima opredeljene predmete in metode raziskovanja ter oblikovan sistem znanstvenih spoznanj.
* Oblikovanje znanstvenega spoznanja poteka po določenem postopku, ki omogoči preveritev in posplošitev naših spoznanj.
* **METODA** **RAZISKOVANJA**: ustaljen postopek pridobivanja novih znanstvenih spoznanj;
* **METODOLOGIJA**: nauk o metodah, torej načinih in postopkih oblikovanja znanstvenega spoznavanja; je veda o tem, kakšni so splošno veljavni, načini, metode, in načela znanstvenega spoznanja
* **NAČELA ZNANSTVENEGA SPOZNANJA:**
* O znanstvenem spoznanju govorimo samo takrat, kadar so izpolnjene zahteve po splošnosti, objektivnosti, preverljivosti, natančnosti, veljavnosti, zanesljivost in sistematičnost.
* NAČELA opredeljujejo temeljno razliko med znanstvenim in vsakdanjim spoznanjem. Vsakdanje spoznavanje pridobimo iz izkušenj (npr.: večkrat opazimo da ženske vozijo slabše -> posplošimo:ženske-slabe voznice), Znanstveno spoznavanje dokažemo, ugotovimo ali je pojav splošen ali pa velja samo za določen del družbe (dokažemo da so ženske slabše voznice, ali pa so morda slabše samo voznice od 20-30leta starosti…)
* NAČELO SPLOŠNOSTI: za vsako spoznanje opredelimo, za koga in do kje velja (npr:Štajerci so žurerji – takoj sklepamo da so flegmatiki). Samo spoznanja, ki vsebujejo določeno mero splošnosti so lahko znanstvena.
* NAČELO PREVERLJIVOSTI: preverljivost znanstvenih rezultatov se nanaša na zahtevo po popolnem opisu raziskovalnih postopkov in metod, s katerimi so bila nova spoznanja pridobljena. To načelo zahteva, da je celotno znanstveno delo javno.
* NAČELO OBJEKTIVNOSTI: izključimo subjektivnost, torej poskušamo znanstveno spoznanje oblikovati čim bolj objektivno, nepristransko ter upoštevamo vse podatke (tudi tiste, ki našo tezo ne podpirajo), ki jih vključimo v naše nadaljnje razmišljanje. Znanstveno spoznanje temelji na zahtevi, da raziskovalec išče in prikazuje vse podatke, pomembne za razumevanje raziskovalnega problema.
  + Comte in Durkheim: znanstvena metodologija; Weber: znanost mora biti vrednostno nevtralna; Goudler: ni mogoče govoriti o vrednotno nevtralni sociologiji; Berger: objektivnosti v raziskovanju ni mogoče absolutno doseči; Heisenberg: ni popolne objektivnosti; Biersted: objektivna spoznanja so sklepi, do katerih pridemo.
* NAČELO VELJAVNOSTI: nanaša se na vprašanje ali smo z zbranimi podatki res osvetlili problem, ki ga raziskujemo. Pozorni moramo biti, če smo s pridobljenimi podatki res potrdili/ovrgli postavljeno tezo, ali smo hkrati proučevali kaj drugega (npr.: primerjamo koliko znanja iz mat. imajo učenci v OŠ po svetu: v enih državah imajo v osnovnih šolah matematiko. 5 let, v drugih pa 8 let – s pridobljenimi rezultati bi tako ugotovili razlike pridobljenega znanja med 5 leti in 8 leti, ne pa razlike dejanskega znanja med posameznimi državami).
* NAČELO ZANESLJIVOSTI se nanaša na kakovost naših meritev, na natančnost merjenja podatkov, ki smo jih vključili v raziskavo. Govori o tem, kako dobro so bile izmerjene lastnosti podatka, kakšna je kakovost merskega instrumenta (kako je sestavljen/kako podroben je nek instrument-npr.:IQ, vprašalnik,). Če bi ponovili neko meritev v enakih okoliščinah in z istim merskim instrumentom, bi moral biti rezultat enak.
* NAČELO SISTEMATIČNOSTI
* NAČELO NATANČNOSTI govori o tem, kako natančni so podatki, ki jih uporabljamo v raziskavi(npr:ali smo anketo delali po celi Sloveniji ali le v mestih)
  1. ***VIRI IN NAČINI ZBIRANJA PODATKOV***
* **PRIMARNI IN SEKUNDARNI VIRI**
* PRIMARNI: podatke zbiramo sami, vendar so dražje in zamudnejše, imamo večji nadzor nad postopkom zbiranja in obdelavi podatkov
* SEKUNDARNI: uporabimo že zbrane in obdelane podatke, vendar je odvisno kako natančni so: kako so zbrani, obdelani, interpretirani. Čeprav sociologi v iskanju informacij pogosto uporabljajo anketne raziskave, ki jih tudi sami izvedejo, je pogosta tudi situacija, ko anket ne morejo izvesti. V teh primerih sociologi posežejo po drugih objavljenih virih informacij in jih uporabijo pri snovanju razlag za vedenje, ki jih zanima. Obstaja veliko različnih tipov, med katere uvrščamo: uradne vladne publikacije in statistike; statistike, ki jih zberejo drugi raziskovalci in raziskovalne organizacije; časopisna poročila o dogodkih; zgodovinski dokumenti; romani; dnevniki; župnijske in matične knjige. Na splošno so ti zadnji viri bolj uporabni pri zgodovinskem raziskovanju. Zelo moramo biti previdni glede nekritične uporabe sekundarnih virov.
* **KAKO BRATI TABELE**
* pomemben način prikazovanja podatkov, saj lahko vpliva na interpretacijo oz. razumevanje vprašanja, ki ga želimo predstaviti
* v celoti preberemo naslov, saj lahko iz njega ugotovimo predmet ali obseg analize. Nato pogledamo, če tabelo spremljajo komentarji. Pod tabelo je po navadi vir, iz njega lahko sklepamo o načinu pridobivanja podatkov in o tem, kateri podatki so bili vključeni v prikaz. Kolona in vrstica bolj natančno definirata zbrane podatke. Pogledamo enote v katerih so podatki izraženi.
* **TEMELJNI PRISTOPI K RAZISKOVANJU**
* pristopi k raziskovanju so odvisno od temeljnih pogledov na družbo in delovanje posameznikov v njej
* KVANTITATIVNA METODOLOGIJA:
* Sociologija kot znanstvena veda mora privzeti naravoslovne metode raziskovanja. Zagovorniki menijo, da je mogoče ob pomoči številnih objektivnih dejstev, z natančno analizo, kvantitativnimi podatki in preverjanjem teh podatkov odkrivali družbene zakonitosti.
* Stališča:
  + družbena dejstva je mogoče obravnavati kot stvari,
  + da je mogoče družbeni svet na objektiven način klasificirati,
  + da se družbena dejstva pojavljajo skupaj
  + obstajajo vzročne zveze med pojavi, naloga sociologov je da so pri analiziranju čim bolj natančni.
* KVALITATIVNA METODOLOGIJA:
* zanj značilen interpretativni pristop, ki poudarja, da je vodilo za delovanje posameznika njegovo razumevaje in interpretiranje dogodkov. Izhodišče raziskovanja je pojasnjevanje dogodkov
* značilna za interpretativni pristop; simbolični interakcionizem (delovanje posameznika je mogoče razumeti s spoznanjem posameznikove podobe o sebi, družbi,) fenomenologija (osredotočenje na razumevanje pomenov in klasifikacij, ki jih ljudje uporabljajo v vsakdanjem življenju)
* samomor:
  + Kvantitativno: zbiranje in primerjava podatkov med državami
  + Kvalitativno:kaj je bil vzrok vsakega posameznika, samomori so različne vrste dejanj (interpretativni p.) samomorilno vedenje je način odzivanja na problem)
  1. ***PROCES OBLIKOVANJA ZNANSTVENEGA SPOZNANJA***
* **DOMNEVA ALI HIPOTEZA**
* Naše najsplošnejše videnje pojava, povezanosti med pojavi, ki jih raziskujemo. Z njo konkretneje opredelimo raziskovani problem in hkrati predlagamo določeno razumevanje procesov in pojavov.
* Usmerja raziskovalno delo, vendar je šele naš predlog za razumevanje pojavov in procesov.
* To domnevo moramo v skladu z načeli znanstvenega spoznanja in raziskovanja še preveriti in tako dokazati pravilnost našega predloga za razumevanje problema.
* Definicija: je predlog raziskovalca za razumevanje pojavov in procesov. Je predlog o obstoju, lastnostih ali določeni vrsti povezanosti med pojavi in procesi.
* Hipoteze morajo biti oblikovane tako, da so jasne, njihove sestavine so natančno definirane, določajo pogoje, pod katerimi pride do povezave, smer povezave, jih lahko preverimo z ustreznimi metodami ter morajo biti vrednotno nevtralne.
* delitev:
  + opisujejo pojav. Gre za trditve o obstoju pojava, pogostosti pojava, trajanju pojava,
  + skušajo pojasniti , obrazložiti razmerja med pojavi, procesi
* Navadno jih postavljamo na podlagi študija dostopnih virov, saj z njimi poskušamo jasno usmeriti raziskovalno delo. Vendar ga lahko tudi preveč omejimo.
* Hipotezo moramo razumeti kot naše najsplošnejše videnje o obstoju ali povezanosti pojavov.
* Pomembna sistematičnost in natančnost
* Hipotez ne moremo vedno dokazati zaradi tega ker raziskovalec nima dostopa do podatkov, ker dela to raziskavo prvi in ni predhodnih raziskav, zato daje samo sklepe
* **SPREMENLJIVKE**
* raziskovalec se glede na izbrani raziskovalni problem in glede na dosedanja spoznanja o tem vprašanju odloči, katera od dimenzij je posebej pomembna za pojasnjevanje raziskovanega problema. Na podlagi tega razmisleka bo posamezno lastnost vključil v raziskovanje. Dimenzije imenujemo spremenljivke ali variable
* definicija: je pojav, lastnost ali značilnost, ki se spreminja
* najbolj značilne spremenljivke: spol, starost, pripadnosti družbenemu sloju, izobrazba, dohodek, zaposlenost, brezposelnost..
* zanje je značilno, da vsaki enoti, ki jo vključimo v raziskavo lahko pripišemo določene lastnosti oz. vrednosti
* poučevanje povezanosti med dogodki in pojavi je v bistvu raziskovanje povezanosti med spremenljivkami. Kadar poučujemo vzročno-posledično vplivanje ene spremenljivke na drugo govorimo o odvisni in neodvisni spremenljivki.
* Odvisna spremenljivka je tista, ki je predmet našega poučevanja in se spreminja, ker nanjo deluje oz. vpliva neodvisna spremenljivka.
* Neodvisna spremenljivka pojasnjuje pojav ali dogodek, saj je to spremenljivka, ki povzroča spremembo na odvisni spremenljivki.
* Kriterij razlikovanja med spremenljivkami je smer vplivanja- katera spremenljivka deluje na drugo. To lahko določamo na podlagi opredeljenega raziskovalnega problema, še posebej je odvisno od hipoteze, ki smo jo postavili.
* **KORELACIJA ALI VZROČNOST**
* Kadar v določenih okoliščinah obstajajo stalne zveze med pojavi, govorimo o povezanosti ali korelaciji.
* Korelacija izraža stopnjo povezanosti med pojavi in procesi.
* Zveze med pojavi so lahko vzročne (ali vzročne posledične), to pomeni, da določen pojav vpliva na drugega (en pojav: vzrok, drug pojav: posledica). Vendar pa vsaka povezanost med pojavi ni nujno vzročna.
* Zaradi prepletenosti družbenih pojavov je pogost težko določiti, kako so pojavi med seboj povezani. Kadar ugotavljamo povezanost med dvema pojavama, ki jo povzroča nek tretji pojav, govorimo o navidezni zvezi.
* Durkheimovo raziskovanje samomorov: ugotavljal povezanost med dvema pojavoma: število samomorov in letnih časov, ki pa je bila povzročena zaradi tretjega pojava: število socialnih stikov.
* **VZORČENJE**
* POPULACIJA: skupnost vseh enot pojava, ki ga poučujemo. Opredelitev je odvisna od zastavitve raziskovalnega problema. Praviloma je ne moremo celotne vključiti v raziskavo, bilo bi nesmiselno, saj so razviti postopki, s katerimi lahko v raziskavo vključimo samo del populacije.
* VZOREC: del populacije, ki ga dejansko vključimo v raziskavo in ga poučujemo. Je del proučevane populacije (podmnožica njenih enot), na podlagi katerega lahko sklepamo o celotni populaciji. To pomeni, da rezultate, dobljene na vzorcu, posplošimo na celotno populacijo.
* Da bi lahko rezultate vzorca posplošili na celotno populacijo, moramo upoštevati pravila vzorčenja: vzorec mora biti reprezentativen, to pomeni, da se mora struktura vzorca ujemati s strukturo populacije (starost, spol, izobrazba..).
* metode s katerimi sociologi zagotovijo reprezentativnost vzorca so:
  + NAKLJUČNO VZORČENJE: gre za način izbiranja ljudi, ki zagotavlja, da so izbrani tipični predstavniki populacije, ki jo želimo preučevati. Če izberemo ljudi po naključju obstaja velika verjetnost, da bomo dobili tipičen presek neke skupine. Obstajajo 3 tipi naključnega vzorčenja:
  + SLOJNO: preden se lotimo naključne izbire ljudi, populacijo razdelimo v skupine, ki so proporcionalne z njihovimi deleži v celotni populaciji (odločimo se da bo 15% populacije našega vzorca sestavljali ljudje, ki so presegli upokojitveni prag, ker vemo, da je med celotno populacijo 15% upokojencev)
  + MNOGOSTOPENJSKO ALI VZORČENJE PO SKUPKIH: da bi se pri izdelavi vzorca izognili potovanjem po celi deželi, se raje odločimo za to, da po načelu naključnosti izberemo le nekatera območja, predvsem pa izberemo ljudi znotraj teh območij; to pomeni, da je naš vzorec sestavljen iz skupkov, iz katerih potem lažje izluščimo rezultate.
  + VEČFAZNO: o njem govorimo takrat, ko izdelamo drugotni, manjši vzorec, potem ko smo izdelali že glavnega. To nam pomaga preveriti podrobnosti ali izvesti nadaljnjo poglobljeno raziskovanje.
  + KVOTNO VZORČENJE: se izvaja takrat, kadar se ne odločimo za izbiro vzorca po naključni metodi, ampak razdelimo populacijo po skupinah na osnovi znanih dejstev (spol, starost..) nato pa določimo kvoto (sorazmerni delež) za vsako skupino. To je zelo podobno že omejenemu slojnemu vzorčenju, le da ne vsebuje elementa naključnosti.
* Vzorčenje so pravila in postopki za izbor enot v vzorec. Velikost vzorca je odvisna od tega, kako raznolika je populacija, pa tudi od vrste vzorca, za katerega smo se odločili.
* VZORČNI OKVIR: vir iz katerega jemljemo vzorec. (hočemo izvedeti kaj o ljudeh, starejših od 18 let, izberemo določeno število imen iz volilnega imenika, ki ga hranijo v vsaki javni knjižnici)
* PILOTSKI VZOREC:zelo majhen vzorec, ki ga izberemo preden se lotimo glavne raziskave, da bi odkrili čim več morebitnih problemov
* VZOREC SNEŽNE KEPE: včasih se pri izdelavi vzorca pojavijo posebni problemi (npr. ljudje, ki jih želimo preučevati so vključeni v nezakonite dejavnosti, zato poiščemo eno osebo si pridobimo njeno zaupanje in jo prosimo za imena ostalih)
  1. ***METODE SOCIOLOŠKEGA RAZISKOVANJA***
* Razvija različne načine spoznavanja in pridobivanja novih spoznanj.
* Metode, ki se pogosto uporabljajo so: metoda opazovanja in opazovanja z udeležbo, metoda spraševanja (anketa in intervju), metoda analize dokumentov, eksperiment, v zadnjem času tudi etnografska metoda.
* Vsaka ima prednosti in omejitve, ki jih lahko ocenjujemo le glede na konkreten raziskovalni problem. Zaradi kompleksnosti predmeta raziskovanja in ker pogosto želimo problem osvetliti z več vidikov, v procesu uporabljamo kombinacije različnih metod.
* Izbira metod je odvisna od »narave« predmeta raziskovanja (kaj raziskujemo – za nekatera raziskovalna vprašanja so določene metode primernejše) , od pogojev, v katerih izvajamo raziskavo (čas, denar, število usposobljenih delavcev) ter od temeljne usmeritve, kako pristopamo k zbiranju podatkov in pojasnjevanju družbenih problemov in vprašanj.

|  |  |  |
| --- | --- | --- |
| Raziskovalna metoda | Prednosti | Omejitve |
| **OPAZOVANJE** | Bogatejše informacije, omogoča vključevanje novih vidikov | Samo za majhne skupine, težave z generalizacijo |
| **SPRAŠEVANJE (ANKETA)** | Pridobivanje podatkov večje skupine, omogoča natančne primerjave | Standardiziranost omejuje upoštevanje razlik med odgovori, odgovori lahko vsebujejo tisto, kar ljudje mislijo da morajo odgovoriti in ne tistega kar res mislijo |
| **POSLUŠANJE – ETNOGRAFSKA METODA** | Slišiš tisto, kar sam ne bi pomislil, omogoča boljše spoznavanje z resničnim življenjem (neizumetničena situacija) | Ljudje pripovedujejo tisto, kar mislijo, da hoče raziskovalec slišati; raziskovanje majhnih vzorcev |
| **EKSPERIMENT** | Kontrola spremenljivk, ponavljanje in preverjanje rezultatov | Včasih ga ni mogoče izvajati, na rezultate vpliva situacija |
| **ANALIZA** **DOKUMENTOV** | Gradivo tudi iz časovno oddaljenih obdobij | Viri so lahko parcialni; lahko je vprašljiva verodostojnost, težko jih je interpretirati |

* Tip raziskave in metoda vzorčenja sta odvisna od tega, kaj je najprimernejše glede na vrsto informacije, do katere se želimo dokopati.
* **PRIDOBIVANJE INFORMACIJ OD LJUDI**
* VPRAŠALNIKI:so zbiri napisanih vprašanj, ki so ljudem vročeni osebno ali poslani po pošti, da bi nanje odgovorili. So poceni in jih je mogoče enostavno zbrati. Ker so neosebni lahko ljudje odgovorijo tudi na vprašanja, ki bi sicer spravljala v zadrego. Imajo tudi nekatere slabosti: biti morajo zelo jasno napisani, sicer jih ljudje ne razumejo; poleg tega je velik del ljudi, ki vprašalnikov ne vrnejo (nizka stopnja odzivnosti)
* INTERVJUJI:o njih govorimo v primerih, ko raziskovalec ustno sprašuje ljudi. Uporabni so za razumevanje zapletenih problematik, saj raziskovalcu omogočajo postavljanje dodatnih vprašanj, da bi izluščil pravi smisel odgovora. Vendar prisotnost raziskovalca pogosto vpliva na dane odgovore (spraševalec usmerja odgovore).
  + STRUKTURIRANI INTERVJU: poteka ob naprej pripravljenih vprašanjih in omogoča hitrejše napredovanje, sogovornika sta osredotočena na osnovno tematiko pogovora. Odgovori so bolj skopi, omejene so pridobljene informacije, vprašani ima manj možnosti, da izrazi svoje mnenje o stvareh, ki bi morda vplivale na raziskovani problem.
  + NESTRUKTURIRANI INTERVJU: je mnogo manj formalen, vzdušje je podobno sproščenemu razgovoru, ni vnaprej določenih vprašanj, saj raziskovalec določi samo okvirno temo spraševanja, vprašani lahko izrazi svoje mnenje o vrsti vprašanj, zato omogoča boljše razumevanje njegovih stališč in prepričanj, dobljene informacije so bogate, zelo dolgo traja in je precej obširen, zahtevni odgovori za nadaljnjo obdelavo, nejasno postavljena vprašanja.
* EKSPERIMENTI: se navadno uporabljajo v drugih znanostih, ne v sociologiji.
* **TIPI VPRAŠANJ: ločimo dva tipa vprašanj:**
* ODPRTA VPRAŠANJA: to so vprašanja, ki intervjuvanemu dopuščajo precejšno možnost izbire načina, kako bo odgovoril na vprašanje in s katerimi se poskušajo odkriti bolj zapletena stališča.
* ZAPRTA VPRAŠANJA: vprašanja, pri katerih ima intervjuvani omejeno možnost odgovorov. Spraševalec želi dejansko izvedeti specifično informacijo, ne celotno stališče.
* **OPAZOVANJE**: glavna metoda, ki jo uporabljajo subjektivni sociologi. Obstajata dve različici:
* OPAZOVANJE Z UDELEŽBO: raziskovalec se vživi v mišljenje ljudi, ki jih preučuje, tako da sam postane eden izmed njih. To mu je lahko v izjemno pomoč, vendar ga njegova navzočnost lahko privede do premočnega vplivanja na delovanje skupine.
* OPAZOVANJE BREZ UDELEŽBE: raziskovalec se ne vključi v skupino, ki jo preučuje. S tem se sicer izogne pristranskosti, vendar lahko pride le do površinskega razumevanja vedenja ljudi, saj raziskovalec ni eden izmed njih. Velika prednost je v tem, da raziskovalec s svojo navzočnostjo ne vpliva na delovanje skupine.
* ZNAČILNOSTI OPAZOVANJA Z ALI BREZ UDELEŽBE:
* Jasna opredelitev , natančno sistematično opazovanje, sprotno zapisovanje, preverljivost, skladnost z teorijami
* V sodobnem raziskovanju strogih ločitev med kvantitativnim in kvalitativnim raziskovanjem ni. Oba imata svoje prednosti in omejitve, zato se vse bolj uveljavlja raziskovanje z uporabo različnih metod.
* Uporaba posameznih metod družboslovnega raziskovanja sproža ETIČNA VPRAŠANJA, saj z vključevanjem posameznikov v raziskavo na nek način vstopamo v njihovo življenjsko okolje. Z nepazljivim ravnanjem lahko posamezniku povzročimo fizično ali psihično škodo.
* **TIPI RAZISKOVALNIH STRATEGIJ**
* Sociolog se pri raziskovanju poleg metode, ki jo bo uporabil odloča tudi o raziskovalni strategiji. Od značilnosti raziskovalnega problema , časa in možnosti je odvisno ali se bo raziskovalec odločil za študijo posamičnega primera ali primerjalno analizo, v kateri bo primerjal.
* PRESEČNE ŠTUDIJE: so tip anketne raziskave, v kateri presek populacije sprašujemo o določenih problemih v roku nekaj dni. Ta tip nam omogoči trenutni presek mnenj ljudi
* ŠTUDIJE PRIMERA: ta tip imenujemo tudi poglobljene študije: majhno skupino ljudi ali neki posebni dogodek preučujemo o podrobnostih
* LONGITUDINALNE ŠTUDIJE:sociologi želijo poučevati v skupini ljudi v daljšem časovnem obdobju ( npr. celotno obdobje šolanja neke skupine). Popolno nasprotje presečne študije.
* PILOTNE ŠTUDIJE: Če se raziskovalci lotevajo analize do takrat neraziskanega področja, navadno najprej opravijo pilotne študije, z njimi si ustvarijo vsaj grobo predstavo ter pridobijo najbolj grobe informacije, na temelju katerih nato lažje načrtujejo raziskavo.
* **METODOLOŠKI** **PLURALIZEM**: kombiniranje različnih kvantitativnih in kvalitativnih metod.
  1. ***STOPNJE RAZISKOVALNEGA DELA***
* Pri načrtovanju korakov je bistveno, da je raziskovalni proces izveden v skladu z temeljnimi načeli znanstvenega spoznanja.
* Posamezni koraki, ki jih moramo opraviti v raziskovalnem delu, pravimo stopnje ali faze raziskovalnega dela. Z upoštevanjem posameznih faz izdelamo načrt raziskovanja. Gre za mejnike oz oporne točke, ob pomoči katerih raziskovalec načrtuje korake, ki jih bo opravil v procesu raziskovalnega dela.
* **OPREDELITEV PROBLEMA:** zanjo velja dobro postavljeno vprašanje, saj je hkrati rešitev problema. Opredelitve raziskovalnega problema lahko ostajajo na opisni (deskriptivni) ravni, kjer je pomemben predvsem opis medsebojnega vplivanja različnih dejavnikov, lahko pa tudi pojasnimo.
* **PREGLED LITERATURE** natančne opredelitve problema ni mogoče doseči brez predhodnega pregleda literature in raziskav, ki na določenem področju že obstajajo. Pomembno je proučiti, kako so se obravnave problema lotevali do sedaj. Poznavanje različnih videnj problema omogoča, da opredelimo osnovne pojme, ki jih bomo vključili v raziskavo. Opozori nas na možnosti in omejitve pri raziskovanju izbranega problema.
* **OPREDELITEV HIPOTEZE:** na osnovi opredelitve problema in pregleda literature je mogoče postaviti domnevo o odnosih, povezanosti med pojavi, ki se vzpostavljajo v izbrani raziskovalni nalogi. Opredelimo hipotezo, v kateri izrazimo naše videnje odnosov med pojavi, toda to videnje, domnevo je potrebno še dokazati ali ovreči.
* **IZBOR METOD:** določimo kako zbrati gradivo, ki ga potrebujemo za preveritev naše hipoteze. Znanosti so oblikovale različne metode raziskovanja, tudi za sociološki pristop so tipične nekatere metode, katerih izbor je odvisen od izbranega problema in postavitve hipoteze. Navadno uporabljamo kombinacijo različnih metod, ob tem je pomembno da vedno preverimo, če z izbranimi metodami resnično pridobimo pomembne podatke o zastavljenem vprašanju.
* **ZBIRANJE PODATKOV, GRADIVA IN INFORMACIJ:** moramo voditi dokumentacijo, pomembne so še druge veščine: sposobnost komuniciranja… Zbrane podatke, informacije je treba urediti in jih sistematično predstaviti. Vključuje zbiranje informacij, vedenja in tudi empiričnih podatkov. Zelo pomembna je spretnost in način predstavitve podatkov.
* **ANALIZA REZULTATOV:** treba je vzpostaviti zvezo med zbranimi podatki ter opredeljeno hipotezo, treba je preveriti ali so bili zbrani podatki, dejstva, ki so pomembna za raziskovani problem. Vključuje interpretacijo podatkov, torej ugotoviti, kaj lahko trdimo na osnovi zbranih podatkov. Do zbranih podatkov mora biti raziskovalec nepristranski in kritičen.
* **ZAKLJUČKI**